Mother Trudy | Mother Trudy | Norway Rock Magazine
Mother Trudy | Mother Trudy
20.05.2018 | Nyheter, Skiver
De som er godt bevandret i eventyrverdenen drar kanskje kjensel på bandnavnet, Mother Trudy, eller som det heter på frekt tysk, Frau Trude. Det kan muligens assosieres med en heller tvilsom tysk voksenfilm fra 70/80-tallet, men dette er heldigvis et forholdsvis ferskt norsk band det er snakk om.
Mother Trudy startet opp i 2016 og har svært få likheter med Brødrene Grimm og eventyrene deres. Her får du tung rock servert rett i fleisen. Fete riff og fengende refrenger er hovedessensen, og selv om det meste er lånt litt her og litt der så kan jeg ikke annet enn å bli sjarmert av disse trollene. Det er fint lite nyskapende og du har muligens hørt mye av det før, men likevel inneholder det akkurat nok egenart til at det blir spennende og særs underholdende.
Mother Trudy serverer åtte konsise låter hvorav "Piece By Piece", "Feeling Good", "Running Hot" og "Consequences" utmerker seg mest positivt. Som nevnt er det lett å høre inspirasjon fra 70-tallets hard rock og et og annet stoner-element, men jeg vil i hovedsak kalle dette riffbasert, tung rock. Lett å like og perfekt å jekke en øl eller to til…